cyanic-selkie/wikianc huggingface dataset:
Martina Franghe
Le porte andiche d'u cendre storeche
'Nzigne a l'Aunità d'Itaglie 'u cendre storeche de Martina Franghe ere achiuse da 'na cinda murarie, da 12 torre quadrate, da 12 torre tunne e da 4 porte de ingresse. Cu 'u passare de le sechele ste strutture difensive onne cangiate l'aspette lore perdenne 'a lore funzionalitate. 'Nfatte assaije torre onne state scettate 'nderre pe garandìe l'accesse a 'u cendre storeche o onne state trasformate jndr'à abitaziune civile. Osce a die le porte onne perdute 'a funziona lore de accesse esclusive jndr'à cetate devendanne arche sobbrie e elegande. De le porte andiche se stipane sulamende le anidde lapidei superiore ca servivane pe condenè le cardine de le purtone massicce. 'U nome de le porte dependeve da le chiesere ca stavene vecine jndre o fore da lore.
Zapponeta
Zapponeta éte 'nu comune tagliáne de 3.063 crestiáne.
Martina Franghe
Basiliche de San Martine
'Nzippate jndr'à seconda metà d'u Settecinde, sus a 'n'iniziative de l'ariprevete Isidore Chirulli, sus a 'u luèche addò nasceve 'a precedende colleggiate romaneche, jè 'a perle d'u barocche martenese. Se caratterizzesce pa meravigliose e maestose facciate, sus 'a quale spicche cendralmende l'immaggine d'u Patrone ca divide 'u mandelle cu 'nu mendicante ad Amiens. Jndr'à 'u 'nderne spicche 'u stupende altare maggiore in marme d'u 1773 de scole napoletane e l'ambie cappellone d'u Sandissime Sacramende.
Le Confraternite
Jndr'à 'u corse de le sechele 'a storie releggiose de Martina s'ha popolate de tanda confraternite ca tenèvene l'obbiettive de scè 'ngondre a le esiggenze de le diverse iscritte tenenne cunde de le cete sociale de appartenenze. Assaije se 'n'onne sciute a 'u spume cu 'u passare d'u tiembe ma asaije otre onne riuscite a resistere jndr'à le sechele adeguannese de vote in vote a le esiggenze d'a fede e a 'u cangiamende de le costume.
Osce a die sonde attive uette confraternite releggiose e doje laicale. Mò le elengame totte, specificanne 'u nome e'u luèche de collocazione e 'a date de costituzione.
Apparte a le confraternite releggiose stonne pure doje solalizie laice nate in seguite e le mote mazziniane d'a prima metà d'u Uettecinde; se tratte d'a Suggetate Operaie e d'a Suggettate Artiggiane.
Palazze Ducale
Da 'a seconda metà d'u Seicinde, succede ca l'elemende rinascimendale se 'ngrocie cu 'u Barocche d'ispirazione leccese e 'a 'mbronde architettoneche locale. Ere 'a residenze de le Caracciolo e osce a die jè sede d'u Municipie. Assaije 'mbortande sonde jndre le stanze de l'Arcadia, d'u Mite e d'a Bibbie, da le cicle de affresche ca jndre stonne ospitate.
Palazze signorile
Aqquà sotte putite leggere le palazze signorile cchiù 'mbortande da 'nu punde de viste storeche e artisteche de Martina, cu 'a indicazione d'a vie addò se iacchiane. Ogne palazze jè repurtate cu 'a denominazione storeche origgenarie, cioè d'a famigghie ca l'ave fatte costruì e a seguì 'u nome de le famigghie ca jndr'à 'u corse de le sechele onne subbendrate pe raggione de eredità e de accattamende de l'immobbile.
'A Valle d'Itria e le trulle
'A Valle d'Itria jè 'na ricchezze artisteche e naturale pu territorie de Martina Franghe e jè pe quiste pure ca jè 'a meta prengepàle de le turiste. Da arrecurdà sonde le caratteristece murette a secche, le trulle (in martenese casedde), costruite duranne le periode de civilizzazzione contadine fore da 'a zone urbane, a differenze de quande succede a Alberobbelle, addò le trulle se iacchiane a 'u 'nderne d'u paese.
Villamaina
Villamaina éte 'nu comune tagliáne de 959 crestiáne.
Martina Franghe
'A Valle d'Itria e le trulle
Jndr'à l'urteme vendennie 'mbrà 'u vendesime e 'u vendunesime sechele l'abbusivisme edilizie ave scangellate 'nu sacche de peculiaritate d'u territorie (cumme le numerose mulattiere) e ave condrebbuite a ìa combromissione d'a flore e d'a fauna locale.
Etnie e minoranze furastire
Seconne le date ISTAT a 'u 1 decemmre 2010 'a popolazzione furastiere residente ere de 1.161 crestiane. Le nazionalitate maggiormende rappresendate in base a 'a lore precenduale sus a 'u totale d'a popolazzione residende erane:
Monte Argentario
Monte Argentario éte 'nu comune tagliáne de 13.062 crestiáne.
Martina Franghe
Etnie e minoranze furastire
🇦🇱 584 1,17%
Trevignano (TV)
Trevignano éte 'nu comune tagliáne de 10.005 crestiáne.
Martina Franghe
Lènghe e dialette
Pure ca Martina apparteneve a l'andiche Terra d'Otranto, 'u dialette martenese jè assaije 'mbarendate a le dialette d'u gruppe barese e se caratterizze, respette a le cendre 'nzeccate de Locorotondo e Cisternino, pa chiusure de le i intervocaliche (es. Martënë devende Martinë jndr'à 'u dialette curdunnese (de Locorotondo) e cistranese (de Cisternino)). 'U dialette tarandine avène parlate soprattutte da le crestiane ca onne emigrate jndr'à l'anne da Tarde.
Strade
Le collegaminde stradale prengepàle sonde rappresendate da (vide):
Ferrovie
'A stazione de Martina Franghe, gestite da le Ferrovie d'u Sud Est, se iacchie sus a linèe Bari – Tarde, e jè capolinèe d'a linèe pe Lecce.
Autobus Reggionale
Le autobus de le Ferrovie d'u Sud Est garandiscene 'u collegamende 'mbrà Martina e le cetate d'u combrensorie.
Autobus Nazionale
Le autobus d'a combagnie Viaggi e Turisme Marozzi garandiscene 'u collegamende pe Rome e otre cetate d'u cendre Itaglie ogne sciurne.
Le autobus d'a combagnie Marino garandiscene 'u collegamende pe Melane ogne sciurne.
Aeropuèrte
L'Aeropuèrte de Tarde-Vurtàgghie "Marcello Arlotta" face servizie de linèe pu traffeche passeggere cu vole charter.
Cassola
Cassola éte 'nu comune tagliáne de 13.309 crestiáne.
Martina Franghe
Aeropuèrte
Le aeropuèrte cchiù vecine sonde:
Cupra Marittima
Cupra Marittima éte 'nu comune tagliáne de 5.188 crestiáne.
Martina Franghe
Amministrazione
Commissarie prefettizie: (masce 2011)
Ballone
'A suggettatede ballone jè l'ASD Martina, ca scioche jndr'à 'u cambionate nazionale de Serie D. Apprisse ca avere fallite, 'a suggettate de ballone ste prove a chiane chiane 'u massime splendore vingenne cambionate da 'a Promozione Pugghiese. Duranne 'u cambioante 2001/2002 de Serie C perdìe 'a possibilità de 'nghianà in Serie B cu 'n'errore sus a rigore de l'attaccande Giuacchine Prisciandaro.
Ballone a 5
'A suggettate cchiù rappresendative de ballone a 5 jè 'a LC Five Martina Franghe, ca scioche jndr'à 'u cambionate de Serie B Nazionale. Sciocane jndr'à 'u cambionate de Serie C1 l'A.S. Calcio a 5 Martina. Scioche jndr'à 'u cambionate de C2 L'Oriental Five. A levèlle femminile partecipane a 'u cambioante reggionale 3 squadre: Martina Calcio a 5 Femminile, Stone Five Martina e Freestyle Martina.
Pallacanestre
'A suggettate de pallacanestre jè 'a Fortitudo Basket Martina Franca ca scioche jndr'à 'u cambionate de Serie B Dilettande girone D
Pallavvole
'A suggettate de pallavvole maschile de Tarde 'a Prisma Volley, cu 'u nome de Stamplast Martina Franca, ave sciucate jndr'à Serie A1 jndr'à staggione 2008/2009 sciucanne le partite inderne jndr'à 'u palazzette locale "PalaWoytila".
'A cetate tène pure 'na squadre de pallavvole maschile ca scioche jndr'à serie B2: 'a Pallavolo Martina.
Motociclisme
L'A.S.D: Moto Club Martina Franghe opere da 'u 1977 e tène 'mbrà le probbie tesserate atlete cambiune tagliàne de motociclisme jndr'à le specialità Enduro, Motorally, Velocità e Motocross
Vesime
Vesime éte 'nu comune tagliáne de 683 crestiáne.
Pakistan
'A Repubbleche Islameche d'u Pakistan (پاکستان jndre Urdu) jè 'nu state de ll'Asie meridionale. 'U Pakistan confine a sud-ovest cu l'Iran, a ovest cu l'Afghanistan, a nord cu 'a Cine e ad est cu l'Indie. A sud ète vagnate da 'u mar Arabiche, 'nu mare de ll'Oceane Indiane.
Elenghe de le provinge tagliàne
Elenghe de le provinge d'a Repubbleche tagliàne, suddivise pè reggione.
San Giorgio Monferrato
San Giorgio Monferrato éte 'nu comune tagliáne de 1.295 crestiáne.
Pakistan
'U Pakistan jè 'na repubbleche presidenziale, 'u presidente d'a Repubbleche jè Asif Ali Zardari, 'u Prime Ministre 'ngareche jè Yousaf Raza Gillani.
Verone
Verona éte 'nu comune tagliáne de 257,838 crestiáne.
Canonica d'Adda
Canonica d'Adda éte 'nu comune tagliáne de 4.158 crestiáne.
Pakistan
Cu cchiù de 180 miglione de crestiáne jè 'u seste state cchiù populose d'u munne: oltre ad essere 'u seconne cchiù granne state musulmane jndr'ô munne dope l'Indonesie, jè pure 'nu membre 'mbortande de ll'Organizzazione d'a Conferenze Islameche.
'U Pakistan jè pure une de lle naziune ca tènene ufficialmènde arme nucleare.
Origgene d'u nome
L'origgene d'u nome Pakistan jè controverse, jndre urdu e jndr'ô persiane pak segnefeche pure de spirite, pe' cui aggiungenne 'u suffisse -stan, terre 'u segnefecate sarebbe "terre de le pure". 'A prime appariziune d'u nome, jndr'à forme Pak(i)stan resale ad 'u 28 scennàre 1933 jndr'à ll'opuscole "Now or Never. Are we to live or perish forever?" de Choudhary Rahmat Ali (canosciute pure cumme Rehmat Ali Khan), une de le prengepále sostenitore de lle 'ndependenze d'ô state islameche. Jndr'à lle 'ndenziune de ll'autore 'u nome nasce d'a condraziune de le nome de lle reggione jndr'à ll'aree ca jidde acchiave cumme patrie de le musulmane d'u nord de ll'Indie e cioè Punjab, Afghania ('u Khyber Pakhtunkhwa de ôsce a die), Kashmir, Sindh e Belucistan.
Mornico Losana
Mornico Losana éte 'nu comune tagliáne de 724 crestiáne.
Pakistan
Sciugrafije
'U Pakistan se iacchie jndr'à ll'Asie meridionale, se spànne 'mbrà lle 24° e le 37° de latitudene nord e le 61° e le 77° de longitudene est tènene 'na superficie de 796.095 km², quiste date non ge combrenne le territorie settendrionale de ll'Azad Kashmir e d'u Gilgit-Baltistan amministrate da 'u Pakistan me condese cu l'Indie e accussì non cundeggiate jndr'à lle date ufficiale.
Da nord a sud ô state se spànne pe' 1500 km, a est confine cu l'Indie pe' 2912 km. a ovest, l'Iran tène 909 km de confine cu 'u Pakistan. A nord ovest se iacchie l'Afghanistan, 'u cui confine comune mesure 2430 km. Pe' spiccià a nord est ce sonde 523 km de confine cu 'a Cine. A sud ète vagnate da 'u Mare Arabiche pe' 'nu sveluppe costiere de 1046 km.
Morfologgije
Le aree settendrionale e occidentale d'u Pakistan sonde monduose. 'A vanne d'u Kashmir amministrate da 'u Pakistan combrenne alcune de lle mundagne cchiù ìrte d'u munne, 'mbrà cui 'a seconne n'ìrtezze, 'u K2. Aqquà se congendre pure 'a cchiù ìrte percenduale de vosche, pascole, biodeversetate, chiande medicinale e aree prutette d'a naziune. 'U territorie avène ausate cumme terrene arabbele, da paschele o pe' 'a silvicolture, n'base sije ad 'u clime ca a ll'altitudene, a ll'aspette fiseche-sciugrafeche, a ll'umiditate d'u terrene e a lle condiziune socio-economeche. Cchiù d'u 90% d'a reggione jè comboste da mundagne a forte pendenze cu 'nu strate assaje dìleche e fraggele de suole. Generalmènde, le 'nstabbeletate de quiste territorie le fàce devendà picche coltivabbele e assaje aride.
Idrografije
'U cchiù granne curse d'acque d'u Pakistan jè l'Indo, ca nasce jndr'à Cine, e scorre pe' 'a maggior parte d'u soje curse jndr'ô Pakistan, tuccanne totte le provinge lassanne sule 'u Belucistan. Assaje jume 'mbortande, 'nderconnesse mediande 'u maggior sisteme mondiale de canale, se immettene jndr'à ll'Indo d'apprìme ca jidde sfoce jndr'ô mare Arabiche.
Clime
'U Pakistan d'u nord tende ccu hàve precipitaziune maggiore d'a vanne meridionale d'u paise, e tène alcune aree jndre cui resiste 'u vosche chiovose. Jndr'ô sudest, 'u confine cu l'Indie passe pe' 'nu deserte chiatte, canosciute cumme deserte d'u Cholistan o Thar. 'U Baluchistan cendre-occidentale tène 'nu ìrtechiane deserteche, circunnate da mundagne ca non ge sonde assaje ìrte. 'A maggior parte d'u Punjab, e 'na vanne d'u Sindh, sonde chianure fertile addò l'agricolture tène assaje 'mbortanze. A lle 'nderne d'u paise, jndr'à lle valle addò se iacchiane le cetate de Jacobabad e Sibi, se raggiungone le temberature cchiù ìrte de lle 'ndere continende asiateche cu punde, ad 'a fine d'a staggione primaverile pure de +52 °C / +53 °C.
Suddivisiune amministrative
'U Pakistan jè 'na federaziune ca combrende 4 provinge, 2 territorie, e amministre pure 'na vanne d'u Kashmir. Le provinge sonde ulteriormènde scucchiáte jndre 'nu totale de 107 destritte.
Provinge:
Territorie:
Parte d'a provinge de Jammu e Kashmir sutte amministraziune pakistane:
Selegas
Selegas éte 'nu comune tagliáne de 1.523 crestiáne.
Pakistan
Gastronomije
'A cucine pakistane cange a seconne d'a reggione; parlanne n'generale jè quase auguale ad 'a cucine de ll'Indie settendrionale.
Curiosetate
Jeeway Jeeway Pakistan jè 'na famuse canzone naziunale pakistane, scritte da Jamiluddin Aali
Genazzano
Genazzano éte 'nu comune tagliáne de 5.537 crestiáne.
Pecorara
Pecorara éte 'nu comune tagliáne de 913 crestiáne.
Guspini
Guspini éte 'nu comune tagliáne de 12.560 crestiáne.
Bagnaria Arsa
Bagnaria Arsa éte 'nu comune tagliáne de 3.471 crestiáne.
Olgiate Molgora
Olgiate Molgora éte 'nu comune tagliáne de 5.755 crestiáne.
Almè
Almè éte 'nu comune tagliáne de 5.839 crestiáne.
San Giorgie Morgeto
San Giorgie Morgeto (in tagliàne San Giorgio Morgeto) éte 'nu comune tagliáne de 3.384 crestiáne.
Pedace
Pedace éte 'nu comune tagliáne de 2.061 crestiáne.
Rassa
Rassa éte 'nu comune tagliáne de 71 crestiáne.
Cupramontana
Cupramontana éte 'nu comune tagliáne de 4.893 crestiáne.
Gussago
Gussago éte 'nu comune tagliáne de 16.001 crestiáne.
Stroppo
Stroppo éte 'nu comune tagliáne de 108 crestiáne.
Monte Castello di Vibio
Monte Castello di Vibio éte 'nu comune tagliáne de 1.616 crestiáne.
Piombino Dese
Piombino Dese éte 'nu comune tagliáne de 8.603 crestiáne.
Cassolnovo
Cassolnovo éte 'nu comune tagliáne de 6.203 crestiáne.
Vendone
Vendone éte 'nu comune tagliáne de 403 crestiáne.
Bagnasco
Bagnasco éte 'nu comune tagliáne de 1.012 crestiáne.
Catanzaro
Catanzaro éte 'nu comune tagliáne de 94.612 crestiáne, capelueche d'a provinge de Catanzaro e d'a reggione Calavrie
Olgiate Olona
Olgiate Olona éte 'nu comune tagliáne de 10.801 crestiáne.
Valdobbiadene
Valdobbiadene éte 'nu comune tagliáne de 10.828 crestiáne.
Cura Carpignano
Cura Carpignano éte 'nu comune tagliáne de 2.145 crestiáne.
Vercelli
Vercelli ète nu comune de 44.500 crisitane.
Mornico al Serio
Mornico al Serio éte 'nu comune tagliáne de 2.672 crestiáne.
ISO 3166-2:ET
ISO 3166-2:ET ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a l'Etiopie.
Canose Sannite
Canosa Sannita éte 'nu comune tagliáne de 1.507 crestiáne.
ISO 3166-1 alpha-2
'U codece ISO 3166-1 alpha-2 jè 'a vanne cchiù canusciute d'u stàndàrd ISO 3166-1.
Ause e applicaziune
Partenne da 'a metà de l'anne '80 le codece a doje lettere onne state ausate jndr'à le dominie indernette, addò avènene ausete pe furmà 'u codece nazione d'u dominie de levèlle jerte (TLD). 'N'eccezzione jè 'a Granne Bretagna, addò l'ICANN non ge segue 'u stàndàrd ISO 3166-1 e ausw  'nvece de.
Le doje lettere d'u codece ISO 3166-1 crejene le prime doje lettere de le codece stàndàrd ISO 4217 pe le valute.
Sonde pure ausare pe le "Numere de Condo Corrente Bancarie 'Ndernaziunele" (ISO 6166), jndr'à 'u "Numere de Identificazione 'Ndernaziunele de le Struminde Finanziarie" (ISIN ISO 7372), jndr'à l'ISO 9375, jndr'à 'u stàndàrd ISO/IEC 7501-1 pe le documende de viaggie ca ponne essere litte da le maghene, jndr'à l'UN/LOCODE (p'a codifiche de le nome de puerte e aeropuerte, ecc.), e jndr'à 'u stàndàrd WIPO ST.3 (pe codificà 'a nazione ca cerche 'nu brevette).
Le cangiaminde a l'ISO 3166-1 alpha-2 sonde tracciate da l' ISO 3166-3.
Ce 'nu codece non ge ste jndr'à liste allre pò essere ca ète 'nu codece vicchje, allore se jacchje jndr'à liste de le codece riservete o vicchje.
Liste de le codece assignete uffiscialmende
'A liste ca avène mò ète 'na liste comblete de le codece uffisciele a doje lettere d'u stàndàrd ISO 3166-1 alpha-2.
Codece pe ause private
Le codece,   e le codece combrese 'mbrà   e   ponne essere riservete pe n'uso private pe defini suddivisiune territoriale o sciugrafiche pe 'na cosa statisteche e ca non ge sonde previste da 'u stàndàrd ISO. Eppò,  è ausate cumme codece de escape.
Liste de le codece reservate
Le codece reservate, sonde codece ca pure ca non ge fanne parte de le codece ISO 3166-1, avènene ausate jndr'à certe applicaziune apprisse a loro. L'ISO 3166 MA le reserve, accussì non g'avènene ausate jndr'à codece ISO 3166 uffisciele, creanne accussì uerre tra 'u stàndàrd e le applicaziune suje. 'A liste de le codece alpha-2 resèrvete osce a die jè 'a seguente:
Reservaziune eccezziunele
Le reservaziune eccezziunele de le codece alpha-2, sonde reservaziune permanende purcè ausate pe mutive particolere. L'ISO 3166 MA autorizze l'ausaminde lore sole pe le mutive particolere pe le quale onne state ccrjete. Le reservaziune eccezziunele sonde:
Pure le seguendi codece erene state riservete, fine all'aggiornamende d'u 29/03/2006 ca l'ha mise jndr'à liste de le stàndàrd uffisciele:
Reservaziune ca non ge spiccene maje
Le reservaziune ca non ge spiccene maje de le codece alpha-2 sonde codece ausete pe identificà le veicoli seconde le "Convenziune p'u traffiche stradele de le Naziune Aunìte" ausete 'mbrà 'u 1949 e 'u 1968. Ste codece sonde differende da chidde ausete jndr'à l'ISO 3166. L'ISO 3166 MA ste spere ca chiste codece avènene sostituite da le codece ISO 3166-1; però jndr'à 'u frattembe remànene pe evità conflitte 'mbrà ISO 3166-1 e le Convenziune, e pe facilitaje 'u passagge tra le codece de le Convenziune e le codece ISO 3166-1. Le reservaziune ca non ge spiccene maje sonde:
Vide Bbuene:
Codece ca non ge s'onne ausà
Osce a die l'ISO 3166 MA ha ditte ca non ge s'onne ausà le codece c'avènene de l'alpha-2 d'u stàndàrd WIPO ST.3.
Comunque ste reservaziune non ge sonde classificate cumme a tranzitorie, indeterminete o eccezziunele purcè non ge sonde riferite a naziune, dipendenze o otre reggione sciugrafiche:
Angore, 'u stàndàrd WIPO ST.3 ause EA pe l' Organizzazione Eurasiatica de le Brevetti. Comunque l'ISO 3166 MA ha ditte ca non ge pò garantì 'a reservazione d'u codece EA purcè jè ausete pe mutive doganali pe rappresentà Ceuta e Melilla. L'ISO 3166 MA avere ditte jndr'à 'u 1965 ca 'u WIPO ausasse 'u codece EV, 'a richieste ha state cacate da 'u WIPO.
Otre codece vicchje reterete
Ste codece sonde vicchje e onne state reterete, vò ccu dice ca non ge sonde cchiù reservete de passagge e non ge ponne essere cchiù ausete:
Villanova del Battista
Villanova del Battista éte 'nu comune tagliáne de 1.817 crestiáne.
Talsano - San Vito - Lama
Talsano-San Vito-Lama jè 'a prengepàle circoscriziune sud-oriendale d'a cetate de Tarde.
Cunde cirche 50.000 crestiáne. 'A circoscriziune jè furmate proprie da le 3 quartiere prengepàle (Talsano, San Vito e Lama), cchiù otre contrade: Battaglia, Carelli, Sanarica, San Donato, Palumbo e Tramontone. Tène 'na popolazziune de 45.663 crestiáne. 'U territorie d'a circoscriziune jè de 76,1 km² cu 'na denzetà de 407 ab./km².
Cenne storeche
Le prime cendre javitate jndr'à zone se pòtene ccu fàce resalì 'ndorne ad 'u 1300 n.C. quanne le Saracene jèvene solite ccu effettue pericolose 'ngursiune e scorribanne jndr'à lle vicinanze d'u Gurfe de Tarde, saccheggianne le 'nfedele. 'Nu gruppe de monache de ll'ordene de San Basilio, pe' condrastà a le repetute attacche, decise ccu quagghie 'nu tembie addò refugiarse (ôsce ditte Chiese d'a Madonne de Tazzano, ambliate e restrutturate 'ndorne ad 'u 1800). 'Ndorne a quiste tembie, honne decise de se 'nzedià le prime javitande, generalmènde pastore e contadine, jndre quacche masserie-torre fortificate, ca angore ôsce caratterizzane l'ambiende d'u territorie d'a periferie de Tarde. Quèste prime javitaziune sonde nasciùte jndr'à ll'attuale zone d'u Cambesande, ca a quèdde epoche jève denominate Talassano (termine greche ca inneche 'nu ambiende paludose 'nziccate ad 'u mare), ca cullegave 'a Saline Granne ad 'u Mar Piccele. Le masserie jèvene de le cendre auto-sufficiènde, capace ccu trasforme le materie prime offerte da 'u territorie (alie, amènele, vignete, agrumete, cereale, pastorizie). Jndr'ô 1800, cu ô scucchiámende d'u latifunne, quiste pastore e contadine, ca offrivane 'u lòre fatije jndr'à lle masserie, honne ottenute appezzamènde de terrene e le cchiù fortunate honne potute quagghià 'na proprie javitaziune, denominate "remesse", ca jève comboste da 'na stalle, 'nu granne stanzone ca avève da ospità totte 'a famigghie, 'a cucine e l'orte cu 'u letamaie.
Strozza
Strozza éte 'nu comune tagliáne de 1053 crestiáne.
Catignano
Catignano éte 'nu comune tagliáne de 1.496 crestiáne.
Cetate d'u Messeche
Cetate d'u Messeche (chiamate ufficialmènde México D.F. da le Messecane) corresponne ad 'u Destritte Federale, sede de le putere de l'Aunìone e capitale de le Statère Aunìte Messecane. Jndr'ô case ca le putere de ll'aunìone s'avessera spustà jndre 'n'otra cetata, quèste avesse a devendà 'nu state 'n'cchiù d'a federazione c'u nome de Estado del Valle de México.
Cendre polìteche, economeche e culturale, 'u Destritte Federale rappresende 'a quinde vanne d'a popolazzione nazionale d'u Messeche. Occupe 'na decime vanne d'a Valle d'u Messeche jndr'ô cendre-sud d'u paìse, jndre 'nu terrene ca furmave 'na vanne d'a conche lacustre d'u Laghe Texcoco. CitCetate d'u Messeche jè 'a cetate cchiù populate d'u Paìse e une de le cchiù granne d'u munne, cu 'na popolazzione reggestrate de 8.851.080 crestiáne jndr'ô 2010.
Clime e ambiende
'A presenze de mundagne ìerte 'ndorne ad 'a Valle 'u Messeche sonde 'nu fattore ca 'mbedisce 'u passe de le nubbe de chiogge ca provenène da 'u gurfe e da l'oceane Pacifeche. Pe' quiste jndr'â capitale le precipitazione no ge sonde tande assaje. 'A staggione umide jndr'ô destritte accumenze da másce e spicce a novèmmre, 'a chiovosetate jè assaje de cchiù jndr'â lle mise da sciùgne ad aguste.
L'avanzamènde de ll'àrvule urbane hé misse 'mberìchele totte le ecosisteme ca ce stonne jndr'â valle d'u Messeche. Le prime a soffrire pe' totte quidde ca honne luäte l'uèmmene fùrene le laghe, cchiù nnande le vosche e totte 'a faune lacustre. Da le mundagne sonde sparesciùte totte le prengepále specie de mammifere, specialmènde le cerve.
'Nzigne a le anne uèttande, 'a situazione ambiendale de Cetate d'u Messeche jève sus a ll'orle de 'nu desastre ecologgeche. L'accriscemènde de l'attevetate 'ndustriale hé fatte de l'atmosfere de Cetate d'u Messeche une de le cchiù condamenate d'u munne.
'Mbrà le prime mesure ppegghiate pe' risanà 'nu picche 'a situazione se scacchie ccu fàce trasè 'n'ause 'nu sisteme de condrolle de l'arije canosciute cumme IMECA e se fàce trasè 'n'ause pure 'u sisteme de le targhe alterne.
Jndr'ô 1986, cchiù d'a metate d'u territorie d'a cetata fù dechiarate Aree de Reserve Ecologgeche.
Demografije
'A popolazzione de Cetate d'u Messeche duranne 'u periode trascorse d'a conguiste (1521) ad 'u 1960 hé fatte vedè 'n'evoluzione sembe 'n'costande aumende:
S'arregestrarene ferzute perdete jndr'â popolazzione duranne 'a conguiste spagnole, accussì cumme duranne 'a Uerre messecane-statunitense e duranne 'u Seconne 'Ndervende Frangese jndr'ô Messeche. Stranamènde duranne 'u XX sèchele pure ce sonde avenùte une nnande a ll'otre 'a Revoluzione Messecane e 'a Revolte de le Cristeros 'a popolazzione d'a cetata non g'hé avùte arrète otre perdete.
Metropuletane
'A Metropuletane de Cetate d'u Messeche jè 'a spinale d'u sisteme de carrêscie pubblece d'a capitale messecane. Pòte cundà sus a 11 linee (cchiù une ôsce adie 'n'fase de quagghiamènde) e 175 stazione. 'A metropuletane de Cetate d'u Messeche trasporte ogne sciùrne quase cinghe miglione de passeggere, jè superate sulamènde da le metropuletane de Nuève York, Mosche e Tokyo. . 'A metropuletane de Cetate d'u Messeche jè pure 'a cchiù spannùte de totte l'Americhe Latine.
Luènghe le linee 1, 2, 3, 4, 5, 6, 7, 8, 9 e B d'a metropuletane fùscene trene cu pneumatece 'n'gomme, mendre luènghe 'a linee A fùscene trene cu rote de ferre.
'A metropuletane de Cetate d'u Messeche jè cchijene da venneture ambulande de dôce o de prodotte condraffatte, specialmènde CD e DVD. Sus ad alcune linee duranne determinate ore d'u sciùrne le prime doje vagone de le trene sonde reservate a fèmmene e crijature.
Limite e scucchiamènde polìtice
'U destritte federale fù ccrejète jndr'ô 1824 c'u territorie ca corresponne a 'nu tunne 'ndorne a chiazze d'a Costituzione. Jndr'ô 1898 fùrene fissate le limite 'mbrà le statère 'nzeccate e 'u destritte federale. Da quidde mumènde 'u perimetre d'a capitale non g'hé subbìte assaje cangiaminde, fatte eccezziune pe' piccele cangiaminde a oriende.
'U territorie d'a capitale se scucchie jndre 16 delegazione. Ogne delegazione jè guvernate da 'nu cápe delegazionale, accumenzanne da l'anne 2000, elette a suffrage universale.
Ogne delegazione jè 'ndegrate da le villagge, da le quartiere e da le colonie. Le villagge e le quartiere sonde denominazione ca corresponnene ad aunìtate de vicinate assaje andìche, alcune accumenzanne da l'epoche apprìme de Colombo. Le colonie fùrene ccrejète accumenzanne d'ô spannamènde d'a vanne urbane.
Da lle anne uèttande sonde nasciùte piccele muvemènde ca combattene piccé 'u destritte federale avesse a addevendà 'ô state numere 32 d'a federazione. Quiste muvemènde fùrene p'a granna vanne aunìte a le partite de mmmanghe.
Gemellagge
Cetate d'u Messeche jè gemellate cu:
ed hé stritte parteculare accorde cu:
Voltaire
'U nome de Voltaire Jidde è legate assaje a 'u movimende culturele de l'Illuminisme, 'nfatte jidde ha state une de le cchiù granne animatore e de le esponende prengepàle.
'U pringipie
François-Marie Arouet Le Jeune nasce uffiscialmende 'u 21 novembre 1694 a Parigge jndr'à 'na famigghie ca appartenève a borghesie cu le solde. Cumme 'u stesse penzatore ha ditte cchiù vote, 'a date de quanne ha nate, reggistrete jndr'à le reggistre d'u battesime, pò essere ca jè fause purcè Voltaire steve male assaje allore 'u battesime ha state renviete de nove mise. L'attene, François Arouet, ere 'nu notaie ricche assaje e 'nu fervende giansenista, 'nvece 'a mamese, Marie Marguerite d'Aumart, faceve parte de 'na famigghie vicine 'a nobiltà. 'U frete, 'nvece, ere - sembre ca 'u dice Voltaire - 'nu fandastiche giansenista. Le studie sue onne accumenzete jndr'à 'u 1704 jndr'à 'u colleggie famose de le gesuite de Louis-le-Grand; jndr'à quiste periode Voltaire uagnone fece vedè ca le piaccene assaje le studie umanistice: specialmende p'a retoriche e 'a filosofie. Pure ca ere assaje critiche cu le gesuite, a Voltaire avène 'na granne ammirazione jndr'à le combronde de le 'nsegnande sue e de le opere ca onne state fatte da 'a Compagnia de Gesù in Cina e Paraguay. Jndr'à 'u 1711 lasse 'u colleggie e s'iscrive, purcè l'averre decise l'attene, 'a scola superiore de deritte. Jndr'à chiste anne le rapporte cu l'attene addevendene sembre cchiù brutte, purcè l'attene non ge supporte ca 'u figghie tène 'a vocazione poetica e partecipe a le riunione de le circhele libbertine.
Esilie in Inghilterre
Le scritte sue ca erene polemice truarene 'nu successe immediete jndr'à le salotte de le nobele; certe verse, d'u 1717, condre a 'u reggende de Frange Filippe d'Orléans, le causarene l'arreste e 'a reclusione a Bastiglia. 'A pubblicazione d'u poeme La Ligue d'u 1723, scritte duranne 'a priggionie, avìe l'assegnazione de 'na penzione da vanne d'u rre. L'opere pò avene pubblichete n'otra vote cu 'u titele Enriade, jndr'à 'u 1728.
'U favore ca le mostrarene subbete subbete le nobele de Frange non ge durò assaje: sembre pe le scritte sue ca erene de proteste, trasì in conflitte cu 'u cavaliere de Rohan, ca 'u facie bastunà da le domestece sue, e refiutò pure 'a proposte de duelle d'u poete uagnone. Le 'ngazzaminde de Voltaire p'u rifiute furene ausete pe mettere a jidde 'n garcere n'otra vote. Apprisse a 'nu breve periodo in esilie fòre de Parigge, Voltaire se vedìe costrette a sce in Inghilterre (1726-1729). Jndr'à Granne Bretagne, grazie a conoscenze de uemmene de culture democrateche, scritture e felosofe cumme Robert Walpole, Jonathan Swift, Alexander Pope e George Berkeley, maturò idee illuministe condrarie a l'assolutisme feudele d'a Francia. Addà ha scritte, le Lettere 'nglise (o Lettere felosofeche), pe le quale venne a n'otra vote cundannete, purcè jndr'à ste lettere stavene critiche condre a l'ancien régime. Duranne l'esilie in Inghilterre ausò 'u pseudonime de "Voltaire". L'origgine d'u nome jè 'ncerte e mutive de 'ngazzaminde.
Le ipotesi sonde quiste e ttrede:
Retorne in Frange
Angore in esilie in Lorena (pe colpa de l'opere Storie de Carlo XII d'u 1731), screvìe le tragedie Bruto e 'A morte de Cesare, e pò screvìe Maometto ossia 'u fanatisme e Merope, 'u trattate L' elemende d'a filosofie de Newton e pò pure l'opere storiografeche 'U sechele de Luigi XIV. Jndr'à quiste periode accumenzò 'na relazione cu 'na femmena nobbile Madame du Châtelet, e, quacche anne apprisse, cu 'a nepote soje, Madame Denis. Proprie grazie a stu riavvicinamende cu 'a corte, favurite da Madame de Pompadour, jndr'à 'u 1746 ha state nummenete storiografe e membre de l'Académie Française.
In Prussie e Svizzera
Da 'u 1749 a 'u 1752 remanie a Berline, ospite de Federico II, ca 'u 'mmireve e 'u nnomenò ciambellane sue. Pe colpe de 'na speculazione finanziarie, addò 'u scrittore ere assaje abile e breve, Voltaire s'ngazzò cu 'u sovrene ca 'u fece arrestà a securdune, pe 'nu picche de timbe, a Francoforte. Apprisse a st'incidente, passarene 'nu sacche de anne apprime ca le rapporte 'mbrà Voltaire e 'u sovrene turnassere pacifece.
Siccome ca Voltaire non ge puteve turnà a Parigge, allore se spustò a Ginevre, fine a quanne se 'ngazzarene condre 'a Repubbleche calviniste e se ne scì, jndr'à 'u 1755 a Losanna vicine a le castidde de Ferney e Tournay, ca se l'avere accattete jidde. Jndr'à stu periode Voltaire screvì 'a tragedia Oreste (1750), ca avène, osce a die, considerete une de le opere cchiù piccenne d'u tiatre de Voiltaire.
Allore, Voltaire addevenì ricche e famose, addevenì 'nu punde de refèrimende pe totta l'Europa illuministe. Trasì in polemiche cu le cattolece p'a parodia de Giuanna d'Arco jndr'à La pulzella d'Orléans, e 'spremie le posiziune sue jndr'à Candido vvo ccu dice l'ottimisme (1759), addò polemizzò cu l'ottimisme de Gottfried Leibniz. 'U romanze remane l'espressione letterarie cchiù azzecchete d'u penziere sue, condrarie a ogne provvidenzialisme o fatalisme. Da aqquà accumenzò 'n'accanita polemiche condre 'a siperstizione e 'u fanatisme a favore de 'na maggiore tolleranze e giustizie.
Sus a stu fatte, Voltaire, screvìe 'u Trattate sus 'a tolleranze (1763) e 'u Dizionarie filosofeche (1764).
'Mbrà le otre opere, le cunde Zadig (1747), Micromega (1752), L'omme da le quaranda scude (1767). Le opere tiatrele Zaira (1732), Alzira (1736), Merope (1743), e pò 'u poeme Poeme sus a 'u disastre de Lisbona (1756). Pe spiccià, le 'mbortande opere storiografeche 'U sechele de Luigi XIV (1751) ed 'u Sagge sus 'a le costume e sus a 'u spirite de le naziune (1756).
Jndr'à l'urtema opera filosofeca soje, Le philosophe ignorant (1766), Voltaire battì sembre sus a l'argomende d'a limitazione d'a libertà umane, ca non ge consiste maje jndr'à l'assenze de quacche mutive o determinazione.
Retorne a Parigge
Returnete a Parigge e trasute jndr'à Massonerie, Voltaire murì 'nu mese apprisse, jndr'à 'u 1778. Pure ca avere avute 'nu sacche de reconoscimende, quanne murì non ge le fu fatte 'u brucaminde ecclesiasteche. Quiste pure pe 'na volontà soje, purcè rifiutò l'invite de nu prèvete p'a confessione dicenne: "Non g'è timbe de fà nueve amice". Le reste suje stonne a 'u Panthéon de Parigge addò onne state purtate duranne 'a rivoluzione, jndr'à 'u 1794.
Idee politeche
Voltaire non ge credeve ca 'a Frange (e cchiù in generele ogne popole) puteve essere pronde pe 'na vera democrazie: pe stu mutive non ge sustenìe maje idee repubblecane (pure ca apprisse ca murìe, addevenìe une de "l'attane nobbele" d'a Rivoluzione).
Lundane da idee populiste e pure radicale, a mene ca sus a 'u combete d'a religgione sus 'a politeche (jidde fu 'nu anticlericale tuèste), 'a posiziona politeca soje fu quedde de 'nu libberale moderate, condre 'a nobbiltà e sostenitore d'a monarchie costituzionele cumme a quedda 'nglese. Comungue, Voltaire tenève paure ca l'aristocrazie frangese putesse pigghjà cchiù potere scenne jndr'à l'uecchie d'a borghesie e d'u rre, allore appuggiò l'assolutisme illuminate e, pe certe periode, ha state assaje vicine a le politeche de Caterina II de Russia e Federico II de Prussie.
Parlanne 'nvece d'u sisteme giudiziarie, in genere, Voltaire ha state condrarie a 'u strumende d'a torture e d'a pene de morte (a mene de certe case specifece) accettanne assaje c'u favore le idee de Cesare Beccaria.
'U ruole de l'Inghilterre jndr'à filosofie voltairiane
'Mbrà le esperienze cchiù 'mbortande de Voltaire 'ndellettuele sonde sicuramende da fà notà le viagge, quidde in Olande e soprattutte quidde in Inghilterre; aqquà 'u uagnone parigine vedìe praticà a cumme se deve 'a tolleranze religgiose e 'a libbertà de 'spressione de idee politeche, filosofeche e scientifeche. A 'u spirite sue ca ere inzofferende de ogne repressione assolutisteche e clericale (pure purcè ere reduce da l'esperienze jndr'à le scole toste toste de le gesuite) l'Inghilterre 'ppare cumme 'nu simbele de 'na forme de vite illuminate e libbere.
Voltaire s'avere mise a studià cumme a 'nu pacce 'a culture anglosassone, jidde remanì accechete da le lumenose e revoluzionarie dottrine scientifeche de Newton e da 'u deisme e l'empirisme de Locke. Jidde pigghje, da st'incondre cu 'a filosofie 'nglese, 'u congette de 'na scienze congepite sus a 'na base sperimendele 'ndese cumme determinazione de le leggi de le fenomene e 'u congette de 'na filosofie 'ndesa cumme analisi e critica de l'esperienze umana jndr'à le varie cambe. Accussì nascerene le Lettres sur les anglais o Lettres philosophiques (1734) ca condribbuirene a allarià l'orizzonte razionele europee ma ca l'attirarene 'nguedde le saette de le persecuzione.
"Le Lettres" avènene cundannete, pe quande riguarde le pringìpie religgiose, da chidde ca sostenevene 'a necessità politiche de l'aunìtà de culte; da 'nu punde de viste pilitiche, lore, esaltanne l'onorabilità d'u commercie e 'a libbertà, se opponevene proprie jndr'à 'nu mode spudorete a 'u tradizionalistiche reggime frangese, e da 'u lete filosofeche, in nome de l'empirisme, pruvavene de svingolà 'a ricerche scientifiche da l'antiche subordinazione da 'a veritate religgiose.
'U programme filosofeche de Voltaire nasce e cresce jndr'à 'nu mode cchiù precise, ma cchiù nnande, cu 'u "Traité de métaphisique"(1734), 'a "Métaphisique de Newton"(1740), "Remarques sur les pensées de Pascal"(1742), 'u "Dictionnaire philosophique"(1764), 'u "Philosophe ignorant"(1766), giuste pe nnuminà le cchiù 'mbortande.
'A religgione naturele
Allore Dio esiste e pure ca se iacchiene jndr'à quest'opinione 'nu sacche de difficoltà, quidde ca se mèttene condre all'opinione sonde angore assaje maggiore. 'U Dio de Voltaire non g'è 'u dio rivelete, ma non g'è nemmanghe 'nu dio de 'na posizione panteiste, cumme quedda de Spinoza. Jè 'na specie de Granne Architette de l'Universe, 'nu rrologgiaie de 'na machena perfette. Voltaire non ge neghe 'na Provvidenze, ma non quedde de tipe cristiane; seconne le convinzione sue (cumme chìdde de 'nu sacche d'u sue timbe), l'omme jndr'à 'u state de nature ere felice, purcè avère istinde e raggione, ma 'a civiltà ha condribbuite a l'infelicità: allore occorre accettà 'u munne accussì cumm'è, e migliorarle pe quande jè possibile.
Avere condrebbuite a chiste convizione sue 'u studie de Newton: addò 'a scienza soje, pure ca remaneve sdreuse, purcè filosofie matemateche, a recèrche de le cause, resulte assaje attacchete a metafisiche teistiche, 'mblicanne 'na razionele credenze jndr'à n'essere supreme. Voltaire crede jndr'à 'nu Dio ca unifichesce, Dio de tutte l'omme: universele cumme 'a raggione, Dio jè de tutte quanne.
Une de le cchiù granne nemice fu 'a Chiesera Cattoliche (ca jidde chieme 'a schiggiete, termine referibbele a ogne fanatisme religgiose, jidde 'nfatte prove a scettà 'nderre 'u cattoliceseme pe proclamà 'a validità d'a religgione naturele. 'A feda soje jndr'à le pringipie d'a morale naturele apponde a aunì spiritulmende le omme senza penzanne a le differenze tra custume e ausanze. Procleme allore 'a tolleranze condre a 'u fanatisme e 'a superstizione (ca stonne 'a religgione cumme l'astrologie ste all'astronomie) jndr'à 'u Trattate sus 'a tolleranze (1763), eppure 'a laicità da 'nu sacche de scritte anticlerichele. Pe libberà le religgiune positive da chiste serchie jè necessarie trasfurmà certe culte, combrese 'u cristianesime, jndr'à religgione naturele, lassanne cadè 'u patrimonie lore ca jè dogmatiche e facenne recorse a l'azione illuminatrice d'a raggione.
Da 'u cristianesime, Voltaire, accettò l'insegnamende morele, cioè 'a semblicità, l'umanità, 'a carità, e penze ca pruvà a reducere sta dottrine a metafisiche segnefechesce falla devèntà 'na fonte de errore. Cchiù vote 'nfatte 'u parigine, elogianne 'a dottrina cristiene predichete da Criste e da le discepole sue, l'avène de addebbità 'a degenerazione de queste in fanatisme, 'a strutture ca le omme e non 'u Redentore, onne date a chiesera. 'U cristianesime vissute in mode razionele, 'nfatte, coincide cu 'a legge de nature.
Voltaire porte 'nnande 'na doppia polemiche, condre a l'inteolleranze e 'a sclericità d'u cattoliceseme, e condre a l'ateisme e 'u materialisme. Jidde dice ca "l'ateisme non ge s'oppone a le delitte ma 'u fanatisme spenge a farle", pure ce conclude ca essenne l'ateisme quase sembre fatele a le virtù, jndr'à 'na società jè cchiù utile avè 'na religgione, pure ca jè fallace, ca non n'avè nisciune. Non sole 'u cristianesime, ma ogne religgione rivelete (e non), jè 'na superstizione 'nvendete da l'omme.
Voltaire, comungue se refiute de confermà ca Dio ha fatte quacche indervende jndr'à 'u munne umane. 'U Supreme ha sulamende accumenzete a fà funzionà 'a machene de l'universe, senze 'ndervenì ulteriormende, quiste segnefeche ca l'omme jè libbere, cioè tène 'u potere de agì, pure ca 'a libbertà soje jè limitete. Tralotre "avesse a essere strane ca totte 'a nature, tutte le astre obbedissere a de le legge eterne, e ca steve 'n'anemale piccinne ierte cinghe pide ca, scenne condre a chiste legge, putesse agì sembre cumme a le piace a jidde sulamende seguenne 'u capricce sue".
Se ammerete 'na menzione 'a polemiche ca Voltaire porte 'nnande condre a Blaise Pascal, ca addevenderà soprattuttre 'na polemiche condre a 'apologetiche e 'u pessimisme cristiene cchiù in generele. Voltaire dice de pigghjà le difese de l'umanità condre a quidde "misantrope sublime", ca 'nsegneve a le uemene a odià 'a lore stesse nature. Cchiù ca cu l'autore de le "Provinciales", jidde dice ca se vò cu mene condre a quidde de le "Pensees", pe defennere 'na diverse congezione de l'omme, e sottolineesce cchiuttoste a comblessità de l'anima, 'a molteplicità d'u combortamende, fine a che l'omme se recanosce e s'accette pe quidde ca jè, e non ge addà tentà 'n'assurde superamende d'u state sue.
In conglusione, se pò dicere ca entrambe le filosofe recanoscene ca l'essere umane p'a condiziona soje jè attacchete a 'u munne, ma Pascal pretenne ca jidde se n'adda libberà e se n'addà distogleire, Voltaire vole ca l'addà recanoscere e l'addà accettà: ere 'u munne nuève ca se scaglieve condre a 'u vecchie.
'A storie
Le congezione filosofeche de Voltaire sonde inseparabbele da 'u mode sue de fa 'a storie. 'Nfatte jidde vole trattà sta discipline da filosofe, cioè cugghienne senza scè penzanne a le congerie de le fatte 'n'ordene progressive ca fece vedè 'u segnefechete permanende.
Da le granne opere storeche sue l'"Historie de Charles XII" (1731), "Les siecle de Louis XIV" (1751), l'"Essai sur les moeurs et l'esprit des nations" (1754-58), nasce 'na storie "d'u spirite umane", cioè se applechesce 'nu granne ampliamende de l'orizzonde storeche, 'nu scuasciaminde radichele cu 'a visione teologiche-provvidenzialistiche d'u cammine umane e cu 'a storiografie annalistiche e panegiristiche de le regnande. Voltaire se 'nderesse de popole, a le ausenze lore; apprime 'a storie ere 'a storie d'u munne cristiene, attacchete a le confine europei, mò jè 'a storie universele d'u progresse umane. Progresse indese cumme 'u dominie ca 'a raggione esercite sus a le passione, jndr'à le quale se radechescene le pregiudizie e le errore, 'nfatte l'Essai presende sembre cumme incombende 'u perichele d'u fanatisme.
'A filosofie addà essere 'u spirite critiche ca se oppone a tradizione pe separà 'u vere da 'u false, besogne scacchià 'mbrà le fatte le cchiù 'mbortande e segnefecative pe delineà 'a storie de le civiltà. 'Nfatte Voltaire non ge pigghje in considerazione le periode oscure d'a storie, cioè tutte quidde ca non g'a costituite culture, e esclude da 'a storia "universele" soje le popole babare, ca non g'onne purtete 'u lore condrebbute a 'u progresse d'a civiltà umane. Voltaire vole cu recostruì 'a legge naturele attraverse 'a storie, e mettere in luce 'a rinasceta e 'u progresse d'u spirite umane, cioè le tentatived'a raggione de libberarse da le pregiudizie e de metterse cumme guide d'a vita associete de l'omme; e, siccome ca 'a sostanze d'u spirite umane non ge cange nè mò e nè maje, 'u progresse consiste jndr'à migliore riuscita de chiste tentative.
'A storie non g'è cchiù oriendete verse 'a conoscenze de Die, non g'è quiste 'u scope de l'omme, ca 'nvece s'addà dedicà a capì e a canoscere jidde stesse fine a ca 'a scuperte d'a storie se indentifichesce cu a scuperte de l'omme. 'A storie ha devenute storie de l'illuminisme, d'u rischiaramende progressive ca l'omme fece di jidde stesse, d'a progressiva scuperte d'u pringipie razionele sue. Shaftesbury avère ditte ca non ge stè rimedie migliore d'u bbuene umore condre a superstizione e l'intolleranze e nisciune ha mise in pratica megghje de Voltaire stu pringipie; 'nfatte "'u mode sue de procedere se avvicine a quidde de 'nu caricaturiste, ca jè sembre vecine a 'u modelle da addò se parte, ma attraverse 'nu sciuèche de prospettive e de proporzione falsete assaje bbuene, ne dè l'interpretaziona soje".
L'umorisme, l'ironie, 'a satire, 'u sarcasme, l'irrisione aperte o scunnute, sonde da jidde ausete case pe case condre 'a metafisiche, 'a scolastiche o le credenze religgiuse tradizionele. Ma certe vote, quiste semblificà ironicamende certe situazione, 'u porte a trascurà o a no cugghjè aspette 'mbortande assaje d'a storie.
Cchiù in generele, Voltaire, ha rappresendete l'Illuminisme, cu 'u spirite caustiche e critiche ca tenève jidde, 'u desiderie de chiarezze e lucidità, 'u rifiute de le pregiudizie e d'u fanatisme superstiziose, cu 'na ferma fiduce jndr'à raggione, ma senze inglinaziune eccessive a l'ottimisme e a fiduce jndr'à maggior parte de l'individue. A stu riguarde jè esemblere 'u romanze satiriche "Candide" (Candido, 1759), addò Voltaire se fece beffe de l'ottimisme filosofeche defennute da Leibniz. Jidde 'nfatte accuse violendemende l'ottimisme fause, 'u "tout est bien" e 'a teorie de le migliore de le munne possibbele, purcè fanne asseje angore peggiore le male ca sperimendeme, rappresendannele cumme inevitabbele e proprie de l'universe. A stu fatte oppone 'u vere ottimisme, ca vo cu dice, 'a credenze jndr'à 'u progresse umane addò 'a scienze e 'a filosofie illuministe se facene portatore.
Cineme
'Nu film sus 'a vite d'u screttore e felosofe frangese, 'nditolate semblicemende Voltaire avenìe girate jndr'à 'u 1933 da John G. Adolfi; 'u screttore ere jndr'à stu film 'ndepretate da l'attore 'nglese George Arliss.
'Nu sacche de film onne state tratte da le opere sue, in particolare 'u Candido.
Provinge de Frosinone
'A Provinge de Frosinone ète na provinge d'u Lazie de 497.501 crestiáne. 'A provinge de Frosinone confine a nord cu 'a provinge de L'Aquila, a est cu quedde de Isernia, a sud-est cu quedde de Caserta, a sud cu quedde de Latina e a ovest cu 'a provinge de Rome
Mare antartece
'U mare Antarteche (espressione ausate pe' sse referisce a 'u mare Antarteche: "mare antartece") o oceane Glaciale Antarteche (abbreviazione ausate jndr'ô lèngagge comune: "oceane Antarteche") o oceane Meridionale o oceane Australe jè 'nu mare o 'nu oceane d'a Terre. Conziderate cumme oceane, 'mbarticolare, 'mbrà lle cinghe oceane d'a Terre, jè 'u cchiù piccele e quidde ca se spànne cchiù a sud.
Ôsce 'a valenze d'u mare Antarteche, cchiù ca sciugrafeche, pare ccu jèssere sceopolìteche, p'u sfruttamènde sue. Innecative de stù fatte jè 'u sue limite nord (latitudene 60° S), corresponnènde cu quidde scacchiate da 'u trattate Antarteche.
Terminologgije
Ôsce a die le denominazione "oceane Glaciale Antarteche", "oceane Meridionale" e "oceane Australe" non ge sonde assaje ausate da le sceografe. Jndr'ô XVIII sèchele 'mbece, quanne l'Antartide jève ancore p'a granna vanne scanosciute, 'a denominazione "oceane Glaciale Antarteche" jève comunemènde ausate. Ôsce 'a definizione de "oceane" larijamènde ausate da le sceografece jè "masse d'acque circunnate da continènde" e l'oceane Glaciale Antarteche non ge tràse jndre quiste definizione, accussì se preferisce ccu ause le espressione "mare Antarteche" o "mare antartece".
'U fatte ca l'oceane Glaciale Antarteche sije no assaje accettate da le sceografe non ge tène sule 'na valenze toponomasteche me pure sciugrafeche: ce l'oceane Glaciale Antarteche non g'esiste allore l'oceane Atlàndeche, l'oceane Pacifeche e l'oceane Indiane non ge s'honne ddà fermà ad 'a latitudene de 60° sud ('u limite nord de l'oceane Glaciale Antarteche) me raggiungene le coste de l'Antartide e le mare antartece se pòtene 'ngludere jndre a quiste.
Toponomasteche
Già jndr'ô 1800, quanne l'Antartide non g'ère angore state 'ndrucate me sule ipotizzate, Charles Pierre Claret de Fleurieu propose 'a nnumenazione "oceane Glaciale Antarteche" pe' volè innecà le vanne meridionale de le ttréde cchiù granne oceane (Pacifeche, Atlàndeche e Indiane) a sud d'u circole polare antarteche. Jndr'ô 1845 'a nnumenazione "oceane Glaciale Antarteche" jè state ausate d'a Suggetate Sciugrafeche de Londre.